Hitratunnelen

Hitratunnelen er en undersjøisk veitunnel som forbinder øya Hitra med fastlandet. Den er en del av Fastlandsforbindelsen Hitra–Frøya (), og ble bygget i sammenheng med fylling og bru mellom øya Hemnskjel og Sunde på fastlandet i Snillfjord kommune. Selve tunnelen går mellom øyene Hemnskjel og Jøsnøya ved Sandstad på Hitra.

Første utbygging i fastlandsforbindelsen var Fjellværøyforbindelsen som ble åpnet 10. juli 1992. Hitratunnelen ble åpnet 8. desember 1994. Tredje og siste del er Frøyatunnelen som ble åpnet 23. juni 2000. Hitratunnelen var ved ferdigstilling i 1994 verdens dypeste undersjøiske tunnel.

Utbyggingskostnadene for fastlandsforbindelsen ble delt mellom staten (51 %), fylket og kommunene (11 %) og bompengefinansiering (38 %). Bompengeinnkreving var opprinnelig antatt å finne sted inntil 2012. Et vesentlig større trafikkgrunnlag enn beregnet samt at to av de tre prosjektene ble fullført under budsjett gir prosjektet en bedre økonomi enn forutsatt. Det ble da besluttet å nedlegge bomstasjonene på Dolmøya og Ansnes 31. januar 2003, bomstasjonen på Sandstad sto helt til 20. februar 2010. Bompengeinnkrevingen skjedde av selskapet Hitra Frøya Fastlandssamband.

Bedre økonomi i bompengeselskapet grunnet økt trafikk, gjorde at bompengeinnkrevingen ble avviklet 20. februar 2010, to år før planlagt.

Forbindelsen erstattet fergesambandet Sunde–Hemnskjel–Sandstad.

Korte fakta 
 Lengde: 5 645 m
 Største dybde: 264 m under havoverflaten
 Stigningsforhold: 1:10
 Kjørefelt: 3
 Kostnad: 295 mill. kroner (80 mill. kroner under budsjett)
 Bro i fylling mellom Hemnskjel og Sunde er 54 meter lang, seilingshøyde 8 meter

Se også 
Veitunneler i Norge
Undersjøiske veitunneler i Norge

Referanser 

Veitunneler i Trøndelag
Undersjøiske tunneler i Norge
Veier i Hitra
1994 i Norge
Tunneler åpnet i 1994
Fylkesvei 714